कथा में भगवान श्रीकृष्ण की बाल लीलाओं का वर्णन
कम्यूनिटी रिपोर्टर | जोधपुर
शहरके भीतरी क्षेत्र स्थित घांचियों की बगीची में चल रही श्रीमद्भागवत कथा के दौरान बुधवार को कथा वाचक रवि भाई शास्त्री ने पूतना वध, भगवान श्रीकृष्ण की बाल लीलाओं, सुदामा चरित असुरों के वध की सप्रसंग व्याख्या की।
इस दौरान उन्होंने गोवर्धन पूजा, छप्पन भोग के बारे में भी विस्तार से जानकारी दी। उन्होंने कहा कि भगवान भाव के भूखे होते हैं, सच्चे मन से अगर कोई भगवान को याद करता है, तो वे उनके कष्ट अवश्य दूर करते हैं। शास्त्री ने कहा कि जब-जब धर्म की हानि होती है, तब भगवान स्वयं अवतार लेते हैं। उन्होंने भगवान श्रीराम श्रीकृष्ण के विभिन्न अवतारों के बारे में भी बताया। सात दिवसीय कथा के दौरान विभिन्न प्रसंगों पर आधारित सजीव झांकियां सजाई जा रही हैं, साथ ही विभिन्न उत्सव भी मनाए जा रहे हैं। आयोजक आनंद भाटी ने बताया कि गुरुवार को श्रीकृष्ण-रुक्मणि विवाह प्रसंग की व्याख्या की जाएगी। इस दौरान कृष्ण-रुक्मणि विवाह की झांकी भी सजाई जाएगी।
awa_Deva kas_Deva hin_Deva hin_Deva